Ur. broj: 09-2022-02

Marija Bistrica, 24.02.2022.

**ZAPISNIK S 8. SJEDNICE TURISTIČKOG VIJEĆA**

**TURISTIČKE ZAJEDNICE OPĆINE MARIJA BISTRICA**

Održane od 17. (četvrtak) do 24. veljače 2022. (četvrtak) elektronskim putem sukladno Naputku Ministarstva turizma Republike Hrvatske za održavanje sjednica skupština i turističkih vijeća turističkih zajednica sazvane pozivom od 17. veljače 2022. u kojem je bio predložen sljedeći dnevni red:

1. Verificiranje zapisnika sa 7. sjednice Turističkog vijeća,
2. Prijedlog Izmjene Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica,
3. Pitanja i prijedlozi.

Poziv za sjednicu Turističkog vijeća zajedno s dnevnim redom i pripadajućim materijalima dostavljeni su članovima Turističkog vijeća sukladno odredbi članka 16. Poslovnika o radu Turističkog vijeća od 15. lipnja 2020.

Članovima Turističkog vijeća uz sam poziv, upućen je e-mail dana 17. veljače 2022. (četvrtak) sukladno Naputku Ministarstva turizma Republike Hrvatske za održavanje sjednica skupština i turističkih vijeća turističkih zajednica, te su svi kontaktirani telefonskim putem dana 24. veljače 2022. (četvrtak). Elektronskim putem (e-mail-om) dobiveni su odgovori od gospodina Josipa Milički, gospođe Zrinke Brlečić Švaljek, gospođe Petre Strugar, gospođe Snježane Husinec, gospodina Antonia Vedrine, gospodina Željka Cesara, te gospodina Miroslava Štagara. Na sjednici je prisustvovalo 7 članova Turističkog vijeća te je postignut kvorum.

Gospođa Marija Klenkar, stručna suradnica Turističke zajednice sastavlja ovaj zapisnik.

**Ad 1) OTVARANJE SJEDNICE I PRIJEDLOG DNEVNOG REDA I VERIFIKACIJA ZAPISNIKA S 7. SJEDNICE TURISTIČKOG VIJEĆA**

Vijeće je održao predsjednik Turističke zajednice općine Marija Bistrica elektronskim putem te je poslao predloženi dnevni red:

1. Verificiranje zapisnika sa 7. sjednice Turističkog vijeća,
2. Prijedlog Izmjene Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica,
3. Pitanja i prijedlozi.

Predsjednik predlaže donošenje odluke o utvrđivanju predloženog dnevnog reda. Za usvajanje predloženog dnevnog reda glasovalo je 7 članova te se donosi sljedeća:

**Odluku**

**o usvajanju predloženog dnevnog reda**

Članak 1.

1. Verificiranje zapisnika sa 7. sjednice Turističkog vijeća,
2. Prijedlog Izmjene Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica,
3. Pitanja i prijedlozi.

Članak 2.

Ova odluka stupa na snagu sa danom donošenja.

Predsjednik šalje na uvid zapisnik. Na zapisnik nitko nije imao prijedloga niti primjedbi, te stoga predsjednik predlaže glasanje o verifikaciji istog.

Za prijedlog je glasalo 7 članova Vijeća, te se donosi sljedeća:

**Odluka**

Članak 1.

Verificira se zapisnik sa 7. sjednice Turističkog vijeća od 22. prosinca 2021.

Članak 2.

Ova Odluka stupa na snagu danom donošenja.

**Ad 2) PRIJEDLOG IZMJENE PRAVILNIKA O RADU, O USTROJSTVU, ORGANIZACIJI I SISTEMATIZACIJI RADNIH MJESTA, RADNIM ODNOSIMA, DISCIPLINSKOJ I MATERIJALNOJ ODGOVORNOSTI ZAPOSLENIH, OBRAČUNU I ISPLATI PLAĆA, NAKNADI PLAĆA I OSTALIM PRIMANJIMA TURISTIČKE ZAJEDNICE OPĆINE MARIJA BISTRICA**

Kako je Ministarstvo turizma i sporta donijelo novi Pravilnik o posebnim uvjetima koje moraju ispunjavati zaposleni u turističkim zajednicama, potrebno je uskladiti Pravilnik TZO Marija Bistrica s gore navedenim; članovima Vijeća je kao dio maila poslan gore navedeni prijedlog.

S obzirom da nije bilo pitanja i prijedloga, predsjednik predlaže očitovanje o prihvaćanju Prijedloga Izmjene Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica.

Za prihvaćanje Prijedloga izmjene Pravilnika o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica glasalo je 7 članova Vijeća te se donosi slijedeća:

**ODLUKA O IZMJENI PRAVILNIKA**

**o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica**

**Članak 1.**

Utvrđuje se da je Turističko vijeće Turističke zajednice općine Marija Bistrica na svojoj 1. sjednici održanoj 15. lipnja 2020. godine usvojilo Pravilnik o radu, o ustrojstvu, organizaciji i sistematizaciji radnih mjesta, radnim odnosima, disciplinskoj i materijalnoj odgovornosti zaposlenih, obračunu i isplati plaća, naknadi plaća i ostalim primanjima Turističke zajednice općine Marija Bistrica.

**Članak 2.**

Članak 74. Pravilnika mijenja se i glasi:

Direktor/ica Turističke zajednice općine Marija Bistrica mora ispunjavati sljedeće posebne uvjete:

1. završen najmanje stručni studij ili preddiplomski sveučilišni studij,

2. najmanje dvije godine radnog iskustva na poslovima koji odgovaraju stupnju stečene stručne spreme iz točke 1. ovoga stavka, ili jedna godina radnog iskustva na rukovodećim poslovima u turizmu,

3. znanje jednog stranog jezika,

4. znanje rada na osobnom računalu.

Uz dokaze o ispunjavanju posebnih uvjeta iz stavka 1. ovoga članka, prilikom prijave na javni natječaj, kandidat prilaže svoj prijedlog četverogodišnjeg programa rada turističke zajednice, izrađenog na temelju strateških dokumenata koji se odnose na područje na kojem djeluje turistička zajednica.

**Članak 3.**

Članak 77. Pravilnika mijenja se i glasi:

Direktora Turističke zajednice na temelju javnog natječaja imenuje Turističko vijeće sukladno članku 39. Statuta.

Javni natječaj objavljuje se na mrežnoj stranici Zajednice, s time da natječaj traje osam dana od dana objave.

**Članak 4.**

Članak 81. Pravilnika mijenja se i glasi:

Stručni suradnik/ica mora ispunjavati sljedeće uvjete:

1. završena najmanje srednja škola (gimnazija, četverogodišnja ili petogodišnja strukovna škola),

2. najmanje jedna godina radnog iskustva,

3. znanje jednoga stranog jezika,

4. znanje rada na osobnom računalu.

Na prijavu, uvjete za stupanje na rad i ostala pitanja u svezi s radom stručnog suradnika iz ovog članka odgovarajuće se primjenjuju opći propisi o radu.

**Članak 5.**

Članak 83. Pravilnika mijenja se i glasi:

Administrativni referent/ica mora ispunjavati sljedeće uvjete:

1. završena najmanje srednja škola (gimnazija, četverogodišnja ili petogodišnja strukovna škola),

2. najmanje jedna godina radnog iskustva,

3. znanje jednoga stranog jezika,

4. znanje rada na osobnom računalu.

Na prijavu, uvjete za stupanje na rad i ostala pitanja u svezi s radom administrativni referenta iz ovog članka odgovarajuće se primjenjuju opći propisi o radu.

**Članak 6.**

Ova Izmjena Pravilnika stupa na snagu 01. 03. 2022.

Izmjena pravilnika objavit će se na oglasnoj ploči Turističke zajednice općine Marija Bistrica.

**AD 3) PITANJA I PRIJEDLOZI**

Nije bilo daljnjeg očitovanja. Predsjednik se dodatno zahvalio svim članovima Turističkog vijeća na razumijevanju.

Zapisničar: Predsjednik:

Marija Klenkar, mag. oec. Josip Milički, ing.